RUKOUSKOULU 7/20 Käytä rukouksessa Jumalan Sanaa!
Tänään aiheenamme on Sanan käyttäminen rukouksessa.
Se toimii.
Rukoile Raamattu avoinna. Jumalan Sana on Hengen miekka.
Kun käytät Sanaa rukouksessa, se ei palaa tyhjänä takaisin -
vaan täyttää tehtävänsä. Kyseessä on väkevä opetus.
Katsomme aluksi Jumalan nimeä Jehova Rafa, -
Herra, minun Parantajani.
Hän haluaa korjata kaikki elämäsi alueet.
Hän haluaa parantaa kansoja, kaupunkeja ja perheitä.
Jehova Rafa ilmoitti itsensä 2. Moos. 15:23-27:ssä: -
"Sitten he tulivat Maaraan; -
mutta he eivät voineet juoda Maaran vettä; sillä se oli karvasta.
Sentähden paikka sai nimen Maara.
Niin kansa napisi Moosesta vastaan ja sanoi: 'Mitä me juomme?'
Mutta hän huusi Herran puoleen; -
ja Herra osoitti hänelle puun, jonka hän heitti veteen, -
ja vesi tuli makeaksi." Puu kuvaa ristin puuta, -
joka muuttaa tilanteita ja parantaa sairauksia.
"Siellä hän antoi kansalle lain ja oikeuden...
Hän sanoi: 'Jos sinä kuulet Herraa, Jumalaasi, -
ja teet, mikä on oikein hänen silmissänsä...
niin minä en pane sinun kärsittäväksesi -
yhtäkään niistä vaivoista, jotka olen pannut egyptiläisten kärsittäviksi, -
sillä minä olen Herra, sinun parantajasi'."
Egyptiläisillä oli paljon epäjumalia.
Omalle kansalleen Herra halusi ilmestyä Herrana, Parantajana.
Mitä käytkin läpi, Jumala haluaa antaa sinulle voiton, -
jos annat hänen auttaa ja seuraat hänen Sanaansa.
Sanoudu irti epäjumalista ja pimeydestä.
Heitä kodistasi ulos tavarat, joiden ei pitäisi olla siellä.
Silloin hän ilmestyy Jehova Rafana, joka parantaa sinut.
Kun käytämme rukouksessa Jumalan Sanaa, se toimii.
Olen itse siitä valtavan iloinen.
Tapasin uskoon tultuani Kjell Sjöbergin, -
joka on johtanut rukoustaisteluja yli 80 maassa -
ja nähnyt Jumalan vastaavan.
Hän opetti avaamaan Raamatun -
ja käyttämään rukouksessa Sanaa, Hengen miekkaa.
Jeesus on Sana. Jumala on Sana. Jumalan henkäys on Sanassa.
Siksi on tärkeä käyttää Hengen miekkaa, -
joka viiltää rikki pimeyden, riivaajavoimat ja oman epäuskomme.
Ef. 6:10-19:ssä puhuu Paavali, joka näki Jumalan suuria tekoja -
ja kirjoitti suurimman osan Uutta testamenttia: -
"Lopuksi, vahvistukaa Herrassa ja hänen väkevyytensä voimassa."
Paavali, joka oli nähnyt paljon voittoja, sanoi:
"Lopuksi haluan kertoa erään salaisuuden rukouselämästäni."
"Pukekaa yllenne Jumalan koko sota-asu, -
voidaksenne kestää perkeleen kavalat juonet.
Sillä meillä ei ole taistelu verta ja lihaa vastaan, -
vaan hallituksia vastaan, valtoja vastaan...
pahuuden henkiolentoja vastaan taivaan avaruuksissa.
Sentähden ottakaa päällenne Jumalan koko sota-asu, -
voidaksenne pahana päivänä tehdä vastarintaa -
ja kaikki suoritettuanne pysyä pystyssä.
Seisokaa siis kupeet totuuteen vyötettyinä, -
ja olkoon pukunanne vanhurskauden haarniska, -
ja kenkinä jaloissanne alttius rauhan evankeliumille.
Kaikessa ottakaa uskon kilpi, -
jolla voitte sammuttaa kaikki pahan palavat nuolet, -
ja ottakaa vastaan pelastuksen kypäri -
ja Hengen miekka, joka on Jumalan sana.
Ja tehkää tämä kaikella rukouksella ja anomisella, -
rukoillen joka aika Hengessä..."
Paavali rohkaisee rukoilemaan Hengessä, kielillä.
Emme ehkä ymmärrä, mitä sanomme, mutta rakennumme sisäisesti.
Silloin Jumala voi kertoa, mitä hänen sydämellään on.
Meidän tulee rukoilla Paavalin tavoin.
"...valvoen... anomisessa kaikkien pyhien puolesta; -
ja minunkin puolestani, että minulle, kun suuni avaan, -
annettaisiin oikeat sanat -
rohkeasti julistaakseni evankeliumin salaisuutta..."
Paavali sai jatkuvasti voittoja.
Katsotaan, mitä Vanhassa testamentissa sanotaan aiheesta.
Jer. 23:28-29:ssa verrataan Jumalan sanaa tuleen: -
"Eikö minun sanani ole niinkuin tuli, sanoo Herra..."
Jumalan Sanan tuli voi polttaa alueen toisensa jälkeen.
Jeremiassa verrataan Sanaa myös vasaraan tai moukariin.
Moukarilla voi iskeä rikki kivilohkareenkin.
"... se, jolla on minun sanani, puhukoon minun sanani uskollisesti.
Mitä tekevät oljet jyvien seassa?
Eikö minun sanani ole niinkuin tuli, sanoo Herra, -
ja niinkuin vasara, joka kallion murtaa?"
Jes. 49:2: "Hän teki minun suuni terävän miekan kaltaiseksi, -
kätki minut kätensä varjoon; -
hän teki minut hiotuksi nuoleksi, talletti minut viineensä."
Ilm. 19:11-16:ssa Jeesus saapuu valkoisella hevosella.
Hänen suustaan lähti terävä miekka, -
joka on Jumalan Sana.
Heb. 4:12: "Sillä Jumalan sana... erottaa sielun ja hengen, -
nivelet sekä ytimet, -
ja on sydämen ajatusten ja aivoitusten tuomitsija..."
Jumalan Sanan käyttäminen rukouksessa avaa kaikki ovet.
Jeesus sanoo Mark. 11:23-25:ssa: - "Jos joku sanoisi tälle vuorelle: -
'Kohoa ja heittäydy mereen', eikä epäilisi sydämessään, -
vaan uskoisi sen tapahtuvan, minkä hän sanoo, -
niin se hänelle tapahtuisi."
Niin tapahtuu meillekin, kun käytämme Sanaa rukouksessa.
"...kaikki, mitä te rukoilette ja anotte, -
uskokaa saaneenne, niin se on teille tuleva.
...antakaa anteeksi, jos kenellä ...on jotakin toistansa vastaan..."
Voit esimerkiksi alkaa lainata rukouksessa Psalmia 23 -
rukoillessasi esimerkiksi perheesi puolesta: -
Kiitos, että olet Paimenemme.
Julistan, että sinä olet meidän Paimenemme.
Perheeltämme ei mitään puutu.
Sinä annat meidän levätä vihreillä niityillä.
Johdata meidät virvoittavien vetten tykö.
Sinä johdatat minut tänään oikealle tielle oman nimesi tähden.
Tässä Psalmissa käytetään Jumalasta nimeä Jehova Roi, Paimenemme.
Vaikka vaeltaisin pimeässä laaksossa, -
en pelkäisi mitään pahaa, koska sinä olet kanssani -
ja sinun vitsasi ja sauvasi minua lohduttavat.
Kiitos, että sinä katat minulle pöydän vihollisteni silmien eteen.
Sinä voitelet pääni öljyllä ja täytät maljani tänään.
Hyvyys ja laupeus seuraavat minua koko elämäni, -
ja saan asua Herran huoneessa aina.
Näin voit rukoilla tätä Psalmia.
Lopuksi voit rukoilla vaikka Psalmin 18 mukaan.
"Sydämestäni minä rakastan sinua, Herra, minun voimani, -
Herra, minun kallioni, linnani ja pelastajani, -
minun Jumalani, vuoreni, jonka turviin minä pakenen, -
minun kilpeni, autuuteni sarvi ja varustukseni.
Ylistetty olkoon Herra! - niin minä huudan, -
ja vihollisistani minä pelastun."
Voit käyttää rukouksissasi Paavalin, Nehemian -
ja muiden Raamatun henkilöiden rukouksia.
Saat nähdä rukousvastauksen toisensa jälkeen.
Haasteena on oppia tuntemaan Jehova Rafa, -
Herra, sinun Parantajasi.
Opi tuntemaan häntä. Rukoile hänen nimessään tilanteesi puolesta.
Julista häntä työkaverin kanssa syntyneeseen ongelmaan.
Saat kotitehtäväksi myös rukoilla Jes. 40:3:n mukaan: -
"Huutavan ääni kuuluu: 'Valmistakaa Herralle tie erämaahan, -
tehkää arolle tasaiset polut meidän Jumalallemme.
Kaikki laaksot korotettakoon, kaikki vuoret... alennettakoon; -
koleikot tulkoot tasangoksi ja kalliolouhut lakeaksi maaksi.
Herran kunnia ilmestyy: kaikki liha saa sen nähdä.
Sillä Herran suu on puhunut.'"
Julista rukouksessa näitä jakeita päivääsi ja viikkoosi.
Eli kotiläksynä on rukoilla Jes. 40:3-5:n mukaan.
Niin voit saada läpimurtoja elämäsi alueille.
Tämä rukouskoulu vahvistaa uskoasi.
Vahvistamme Pohjolan uskovia Jumalan Sanalla -
ja rohkaisemme nuoria ja vanhoja palaamaan takaisin lähteelle -
ammentamaan puhdasta vettä.
Malakian mukaan meidän tulee antaa kymmenysten lisäksi myös uhreja.
Herra kukistaa tuhoajamme, kun etsimme häntä.
Sinäkin voit antaa lahjan TV7:n työlle -
näiden ohjelmien tukemiseksi. Siunausta sinulle!
Lahjoituspuhelin 0600-10077. Soitto maksaa 10.01 eur + pvm.
Suomennos: Annamari Kortelainen